
Kasutusloa andmine (Virmalise tn 25)
1. ASJAOLUD JA MENETLUSE KÄIK

12.12.2018.a Narva Linnavalitsuse korralduse vastuvõtmiseks laekus kasutusloa taotlus (linnavalitsuse dokumendiregistris nr 13169) Virmalise tn 25 kinnistutel asuva sauna(ehitisregistri kood 120801451)  kasutamiseks koos aiamaja auditi aruandega (töö nr 9a-2016, Limited Project OÜ). 
Ehitusseadustiku § 52 lg 1 alusel kandis järelevalve osakond 13.12.2018 sauna kasutusloa taotluse andmed ehitisregistrisse (menetluse nr157100) ning  genereeris kasutusloa taotluse eelnõu, mis suunati ehitusseadustiku § 54 lg 6 kohaselt ehitisregistri kaudu Päästeametile,  Narva Linnavalitsuse Linnamajandusametile kooskõlastamiseks. 

Kasutusloa menetlus toimus ehitisregistri elektroonilises keskkonnas (EHR). Esitatud dokumentides on avastatud puuduseid ning ehitisregistri elektroonilise keskkonna kaudu audit koos ehitusdokumentatsiooniga on mitu korda tagastatud puuduste kõrvaldamiseks. EHR keskkonnas on genereeritud kasutusloa eelnõu nr 1812371/16847-2. 
	01.04.2019.a. kõik menetlusse kaasatud isikud kooskõlastasid kasutusloa taotluse kasutusloa väljastamiseks. 28.03.2019 Päästeamet ehitisregistri kaudu kooskõlastas kasutusloa taotluse eelnõu kasutusloa väljastamiseks märkusega „Hoone vastab I kasutusviisiga ehitisele esitatavatele olulistele tuleohutusnõuetele, kuid puudub väline tulekustutusvesi“. 
	


Vastavalt Narva Linnavalitsuse 16.07.1998 korraldusele nr 907-k „AÜ Rubini AED piiride ja pindala kinnitamine“ Virmalise tn 25 kinnistud kuuluvad AÜ Rubini AED üldpindala koosseisu. Aastaringselt tule kustutamiseks veevõtu võimalus AÜ-s Rubini AED puudub.

AÜ Rubini AED on asutatud eelmise sajandi 80-ndate aastate alguses, umbes 37 aasta jooksul on AÜ Rubini AED territooriumil ehitatud ja kasutatud nii aiamaju kui ka teisi majandusehitisi.   Tuletõrje veevõtukoha aastaringse kasutamise probleemi lahendamine vastavalt nõudmistele ei ole Virmalise tn 25 kinnistute omaniku kohustus. Aiandusühistu kohustub tagama tuletõrje meetmed vastavalt aiandusühistu ehitusprojektile (projekt nr 1012440). 

Seega ehitusseadustiku § 55 kohaselt kasutusloa andmisest keeldumise põhjused puuduvad ning saunale  võib anda kasutusloa.

2.   ÕIGUSLIKUD ALUSED
2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2 kohaselt ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3.  OTSUS

Anda kasutusluba Virmalise tn 25 kinnistutel oleva sauna kasutamiseks (ehitisregistri kood  120801451)  , auditi aruanne töö nr 9a-2016, Limited Project OÜ). 
  
4. RAKENDUSSÄTTED

4.1. Korraldus jõustub seadusega sätestatud korras. 

4.2.Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada 
kaebuse Tartu Halduskohtu Jõhvi kohtumajale halduskohtumenetluse seadustikus sätestatud               korras 30 päeva jooksul arvates korralduse teatavakstegemisest.  

